OpenLLM-France/wikimedia huggingface dataset:
# Lanhélin

Lanhélin (bretainieraz Lanhelen) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q219663
* Multimedia: Lanhélin / Q219663
# La Torraza

La Torraza Nafarroako Valtierra udalerriko lursailetan dagoen dorre baten hondakinak dira. Herrigunearen hegoaldean dago, Arguedas udalerrirako bidean. Antzinako Erromaren garaian jatorria duen Erdi Aroko oinplano laukizuzen eta harlanduzko oinarria duen dorrea da.
Batzuen arabera, dorrearen jatorria erromatar hileta monumentu bat litzateke.
Juan José Martinenaren arabera, Erdi Aroan zaintza behatoki edo dorretxe bilakatzeko asmoz hormak sendotu omen zizkioten, Valtierra hiribildua defendatzen zuten gazteluak eta harresiek osatzen zuten multzoko zati bilakatuz. Bestalde, La Torraza izena bertako Burdin Aroko errausketa nekropoli batez osaturiko aztarnategi arkeologiko bati ere ematen zaio.

## Erreferentziak

* ↑ ¿Qué es la Torraza?, 2009ko abuztuaren 14a. Diario de Navarra (Gaztelaniaz)

## Ikus gainera

* Nafarroako kultura ondasunak

## Kanpo estekak

* Datuak: Q20492236
# La Torre

La Torre Ávilako udalerria da, Valle de Amblés eskualdean dagoena.
2009ko urtarrilaren 1eko erroldaren arabera 287 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1752857
* Multimedia: La Torre, Ávila / Q1752857
# La Torre d'en Doménec

La Torre d'en Doménec edo la Torre dels Domenges (gaztelaniaz Torre Endoménech) Valentziako Erkidegoko udalerria da, Plana Alta eskualdean eta Castellóko probintzian kokatua. Baix Maestrat eskualde historikoan ere kokatu izan da.
2009ko urtarrilaren 1eko erroldaren arabera 654 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1646184
* Multimedia: La Torre d'en Doménec / Q1646184
# La Torre de Claramunt

La Torre de Claramunt Kataluniako udalerria da, Anoia eskualdean eta Bartzelonako probintzian kokatua. 15,01 km²-ko azalera du eta 2009ko urtarrilaren 1eko erroldaren arabera 3.726 biztanle zituen.

## Banaketa administratiboa

Bederatzi herritan banaturik dago:
| Herriaren izena | Biztanleak |
| Ca l'Anton | 274 |
| Camaró | 14 |
| les Pinedes de l'Ermengol | 951 |
| el Pla de la Torre | 51 |
| la Serra | 47 |
| la Torre Alta | 1.418 |
| la Torre Baixa | 78 |
| Vilanova d'Espoia | 128 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 730 | 810 | 801 | 657 | 537 | 545 | 555 | 696 | 1.220 | 1.545 | 2.519 | 3.726 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* (Katalanez) La Torre de Claramunti buruzko informazioa
* Datuak: Q15971
* Multimedia: La Torre de Claramunt / Q15971
# La Torre d'en Besora

La Torre d'en Besora Valentziar Erkidegoko udalerria da, Alt Maestrat eskualdean eta Castellóko probintzian kokatua.
2009ko urtarrilaren 1eko erroldaren arabera 185 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1769731
* Multimedia: La Torre d'en Besora / Q1769731
# La Torre de Esteban Hambrán

La Torre de Esteban Hambrán Toledoko udalerria da, Torrijos eskualdean dagoena.
2009ko urtarrilaren 1eko erroldaren arabera 1.775 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q948677
* Multimedia: La Torre de Esteban Hambrán / Q948677
# La Torre de Fontaubella

La Torre de Fontaubella Kataluniako udalerria da, Priorat eskualdean eta Tarragonako probintzian kokatua. 2009ko urtarrilaren 1eko erroldaren arabera 147 biztanle zituen. 7,1 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 255 | 201 | 200 | 161 | 170 | 138 | 130 | 116 | 82 | 79 | 133 | 147 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Udalaren webgunea.
* Datuak: Q1917548
* Multimedia: La Torre de Fontaubella / Q1917548
# La Torre de Cabdella

La Torre de Cabdella Kataluniako udalerria da, Pallars Jussà eskualdean eta Lleidako probintzian kokatuta dagoena. 165,27 km²-ko azalera du eta 2009ko urtarrilaren 1eko erroldaren arabera 811 biztanle zituen.

## Banaketa administratiboa

Hemeretzi gunetan banaturik dago:
| Herriaren izena | Biztanleak |
| Aiguabella | 9 |
| Antist | 17 |
| Astell | 27 |
| Beranui | 11 |
| Cabdella | 28 |
| Castell-estao | 15 |
| la Central de Cabdella | 54 |
| Envall | 2 |
| Espui | 85 |
| Estavill | 10 |
| Guiro | 39 |
| Molinos | 23 |
| Mont-ros | 47 |
| Oveix | 30 |
| Pauls de Flamicell | 34 |
| la Plana de Mont-ros | 63 |
| Pobella | 51 |
| la Pobleta de Bellvei | 130 |
| la Torre de Cabdella | 57 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 614 | 605 | 906 | 986 | 937 | 764 | 675 | 1.012 | 721 | 359 | 672 | 811 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) La Torre de Cabdellari buruzko informazioa
* Datuak: Q18271
* Multimedia: La Torre de Cabdella / Q18271
# Koskojeta

Koskojeta Argako Erriberako Azkoien udalerriko herri hustu bat da, Euskal Herriko Nafarroa Garaia lurraldean kokatuta, Erriberagoiena eskualdean.
XV. mendean jada despopulatu bezala agertzen zen. Bere lurrak Azkoiengo Udalara pasa ziren.
Bertako biztanleak koskojetarrak ziren.

## Izena

Koskojeta toponimoa beste hizkuntza batzuetan ere ezagutzen da, hala nola:
* gaztelaniaz: Coscojeta
Gainera, toponimoa hainbat modutan agertu da historian zehar:
* Coscoxeta (1700)
* Coscogeta (1700)
* Coscojeta (1713)
* Coscoqueta (1714)
* Coscojita (1802)
* Coscogeta (1891)
* Coscojeta (1993)

## Historia

Martzillak eta Azkoienek auzitegietara jo zuten, eta herri hustuak libre utzi zituen lurren jabetza eztabaidatu zuten, Azkoien irabaziz.

## Oharrak

* ↑ /koskoxéta/ ahoskatua (laguntza) Azentua: zorrotza hirugarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Koskojeta - Lekuak - EODA» www.euskaltzaindia.eus (Noiz kontsultatua: 2021-08-30).
* ↑ «AZKOIEN vs. MARTZILLA - navarra.es» www.navarra.es (Noiz kontsultatua: 2022-07-20).

## Ikus, gainera

* Azkoien
* Argako Erribera
* Nafarroa Garaia

## Kanpo estekak

* Datuak: Q113163035
# Kosmai Kosin

Kosmai Kosin 2022 urtean Hondarribian (Gipuzkoa) sorturiko musika elektronikoko taldea da.

## Ibilbidea

2022an sortu zuten Gari Arroyo eta Gaizka Lamarrek, Gorpuzkingz proiektua amaitzerakoan. 2022an bertan atera zuten aurreneko diskoa, Apotheke izenekoa. "Inpernuan ito nintzen" izan zen singlea.

## Diskografia

* Apotheke (2022, autoekoizpena)

## Erreferentziak

* ↑ «Kosmai Kosin, Gari Arroyo eta Gaizka Lamarren proiektu berria» EITB 2022-03-09 (Noiz kontsultatua: 2022-12-08).
* ↑ MusikaZuzenean TB # 210 : Kosmai Kosin. (Noiz kontsultatua: 2023-07-27).
* ↑ «Apotheke» www.badok.eus (Noiz kontsultatua: 2022-12-08).

## Kanpo estekak

* Datuak: Q115638304
# Kosmetika

Kosmetika edo kosmetologia osasun-zientzien diziplina bat da, kosmetikoen ekintza eta ondorioak aztertzen dituena eta horien erabilera praktikoaren arau orokorrak zehazten dituena. Kosmetikoak lortzera bideratutako hainbat arlo biltzen ditu, eta honako hauek hartzen ditu barnean: diseinua, formulazioa, ekoizpena, egonkortzea, ebaluazioa, segurtasuna eta ekintza-mekanismoak.

## Kanpo estekak

* Datuak: Q2474068
# Kosko-ziza lingirdatsu

Kosko-ziza lingirdatsua (Volvopluteus gloiocephalus) Pluteaceae familiako onddo espezie bat da. Jan daiteke, baina sukaldaritzako balio eskasa du. Gloiocephala aldaera honek Volvopluteus speciosa delakoak baino kalitate handixeagoa duen arren.
Sinonimoak: Volvariella gloiocephala, Volvariella speciosa var. gloiocephala.

## Deskribapena

Kapela: 6 eta 12 cm bitarteko diametrokoa, hasieran kanpai-itxurakoa, gero ganbila titi zabal eta kamuts batekin, Azal likatsua, kolore aldakorrekoa; zurixka espezie tipoan, erabat gris-fuliginosoa gloiocephala aldaeran. Diskoan gris samarrez zikindutako zuriak ere badaude. Ertza fina du eta pixka bat ildaskatua aldaera honetan, eta leuna espezie tipoan.
Orriak: Lodiak, zabalak, libreak, estu, pruinaduna, hasieran zurixkak, gero arrosak.
Orri libreak: Oinera hurbiltzen diren orriak, baina ukitzen ez diotenak.
Hanka: Betea, zilindrikoa edo goian mehetua, glabroa , zuria edo grisaxka. Bolba iraunkorra, oinaren oinarria zorroan sartuta, zurixka kolorekoa, irregularki urratua eta sakonki lurperatua.
Haragia: Biguna, zuria, errefauaren usain leunarekin eta astringente samarreko zaporearekin.
Etimologia: Volvariella terminoa, Volvaria generoaren txikigarria da. Oinean bolba dutelako. Speciosa epitetoa latinetik dator, itxura ederra, esan nahi duen "speciosus" hitzetik.

## Jangarritasuna

Jangarria, baina sukaldaritzako balio handirik gabea.

### Nahasketa arriskua

Autore batzuen ustez, Volvariella speciosa edo Volvopluteus gloiocephalus eta Volvariella gloiocephala bi espezie desberdin dira. Moser-ek eta hemen, gloiocephala, Volvariella speciosa delakoaren aldaera bat bezala hartzen da.

## Sasoia eta lekua

Udan eta udazkenean, lorategi, zelai, ongarritutako belardietan, lasto piloen inguruan. Ez da oso ohikoa.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 293 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..

## Kanpo estekak

* Datuak: Q26678484
* Multimedia: Volvopluteus gloiocephalus / Q26678484
* Espezieak: Volvopluteus gloiocephalus
# Kosko-ziza zetatsu

Kosko-ziza zetatsua (Volvariella bombycina, sinonimoa: Volvaria bombycina) Pluteaceae familiako onddo espezie bat da. Balio gutxiko jangarria. Erraz ezagutu daiteke, bere habitatagatik, kapelaren kolore zuriagatik, orrien kolore arrosagatik eta bolba oso altua duelako.
Makalen edo antzeko zuhaitzen egurretan tenperatura altuan landatu egiten da, batez ere ekialde ertainean. Jangarritasuna bikaina edo erdipurdikoa den zalantzan jartzen da.

## Deskribapena

Kapela: 7 eta 20 cm arteko diametrokoa. Hasieran oboidea edo kanpai itxurakoa, gero ganbila zabalduagoa edo itxiagoa. Haragitsua, biguna, leun-iletsua, fibrilosoa, askotan metxa txiki zuriz edo horixkaz estalita.
Orriak: Estu, sabeldunak, libreak, ertzean koskekin, lehenengo zuriak, gero arrosa-gorrixkak.
Orri libreak: Oinera hurbiltzen diren orriak, baina ukitzen ez diotenak.
Hanka: Zuria, betea, sendoa, ilegabea, irmoa. Bolba zabala, lodia, sendoa, altua, zaku formakoa, zurixka, okrez zikindua.
Haragia: Samurra, zuria, lodia erdian, mehea ertzean, zapore atseginekoa eta usain sendokoa, eta ez oso atsegina perretxikoa heltzen denean.
Etimologia: Volvariella terminoa Volvaria generoaren txikigarria da. Oinean bolba dutelako. Bombycina epitetoa latinetik dator, zeta-harra esan nahi duen "bombix" hitzetik. Bere apainduragatik.

## Jangarritasuna

Jangarria.

### Nahasketa arriskua

Zaila da nahastea.

## Sasoia eta lekua

Udan eta udazkenean enbor zaharretan, motzondoetan, hostozabalen zuloguneetan: pagoak, haritzak, astigarrak, zumarrak. Zerrautsaren gainean. Urria.

### Banaketa eremua

Ipar Amerika, Ipar Afrika, Afrika, Erdialdeko Amerika, Asia.

## Erreferentziak

* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 270 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero,, 296 or. ISBN 84-404-0530-8..
* ↑ (Gaztelaniaz) Palacios Quintano Daniel.. (2014). Disfrutando con las setas. Leitzaran, Grafikak S.L. Andoain, Gipuzkoa, 284 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 133 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q1654979
* Multimedia: Volvariella bombycina / Q1654979
* Espezieak: Volvariella bombycina
# Kosme Duñabeitia

Kosme Duñabeitia Euba (Bilbo, 1819ko irailaren 27a-1890eko urtarrilaren 18a) Argazkilari eta margolari ospetsua izan zen. Beste margolari ospetsuen irakaslea izan, besteak beste, Antonio Maria Lekuona eta Eduardo Zamacois. Erretratugile bezala ospe handia lortu zuen.

## Biografia

Gurasoak Juan Antonio Duñabeitia eta Josefa Antonia Euba ziren. Bost seme-alabak izan zituzten, tartean Kosme. Bilbon hasi zen margolaritza ikasten. 1840an Kosme Erromako Arte Ederren Eskolan zegoen ikasten. Erromatik bueltan Alemaniara joan zen. Berriro Euskal Herrian Iruñean margolaritza irakatsi zuen eta Natur Zientzien Museoan lan egin zuen. Carmen Delmas, Juan Barroeta, Antonio Lekuona eta Adolfo Guiardekin batera Nazaretarren izengoitia jaso zuen. Akademizismo joera barruan ere kokatu zitzaion.
1852ko apirilaren 7an Juana Metxaka Gurbistarekin ezkondu zen, Bilboko San Anton elizan. Hamar seme-alabak izan zituzten. Kosme Duñabeitia Irudi eta Apaingarri katedratiko izendatu zuten eta Bizkaiko Arte Ederren Akademiaren akademikoa izan zen. 1860ean Afrikara zihoazten euskal oinezkoo erregimenturarko bandera margotu zuen.
1882ko abuztuaren 11an Bizkaiko Lehiaketa ospatu zen eta Duñabeitiak zazpi lan aurkeztu zituen. Haietako bat, La Jura de los Fueros, Anselmo Ginea Saria jaso zuen.
Kosme Duñabetia 1890eko urtarrilaren 18an hil zen, bronkitis baten ondorioz. Emaztea, Juana, lau urte geroago hil zen.

## Argazkilaria

Cesar Estornesen arabera Duñabeitia argazkilaritzan hasiko zen 1870. hamarkadan.Duñabeitiak argazkilaritza tailerra ireki zuen Bilboko Gurutze kalean. Lan hau Instituto Vizcaínon marrazketa irakaslearen lanarekin eramaten zuen. Beste tekniken artean, argazkiak olio teknikaz errepasatzen zuen.

## Kanpo loturak

* (Gaztelaniaz):Cesar Estornesek prestatutako Kosme Duñabeitiaren biografia.
* Datuak: Q50621620
# Kosme Jerusalemgoa

Kosme Jerusalemgoa (Jerusalem, VIII. mendea – Maiuma, Gaza, 760) bizantziar fraidea izan zen, Hagiopolita eta Meloda izenez ere ezaguna. Maiuma hiriko apezpikua izan zen, Gazan (Palestina). Liturgian oinarritutako ereserkiak egin zituen. Jaieguna, urtarrilaren 15a.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/11/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2496948
* Multimedia: Cosmas of Maiuma / Q2496948
# Kosmermoceras

Kosmermoceras ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q6433251
# La Romana

La Romana edo la Romana de Tarafa Valentziako Erkidegoko udalerria da, Vinalopó Mitjà eskualdean eta Alacanteko probintzian kokatua.
2009ko urtarrilaren 1eko erroldaren arabera 2.576 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1752019
* Multimedia: La Romana (Alicante) / Q1752019
# La Ronda de Boltaña

La Ronda de Boltaña, 1992an Boltañan sortutako aragoiar folk musika taldea da.
Taldea 1992ko urtarrilean sortu zen, San Paulo festetan, Boltañako festetan egiten ohi ziren errondak berreskuratzeko asmoz. Ordutik, Sobrarbeko gainerako herrietan ibiltzen hasi zen ets inguruko eskualdetara zabaldu zen ere. Taldearen izen bereko diskoa 1996an argitaratu ondoren, taldearen fama Sobrarbez eta Pirinioez harago hedatu zen. Aragoi osoan barrera hasi ziren kontzertuak eskaintzen, nahiz eta jatorrizko festen ingurukoerrondak egiteari eutsi zioten.

## Discografia

* "La Ronda de Boltaña", 1996.
* "Banderas de Humo", 1998.
* "Un País de Anochecida", 2001.
* "Salud País", 2007.
* "La Huella que el Tiempo Deja", 2014.

## Erreferentziak

* ↑ (Gaztelaniaz) Europa Press. La Ronda de Boltaña presenta su quinto trabajo. .
* ↑ (Gaztelaniaz) Ara Info. El Ayuntamiento de Boltaña lanza una campaña promocional bajo el título ‘Boltaña de costumbres’. .

## Kanpo estekak

* (Gaztelaniaz) Webgune ofiziala
* Datuak: Q13049275
# La Romana probintzia

La Romana probintzia (gaztelaniaz: Provincia de La Romana) Dominikar Errepublikako probintzia bat da. 653,95 km²ko azalera du eta 2014ko estimazioen arabera 344.580 biztanle zituen. Hiriburua La Romana da.

## Kanpo estekak

* Datuak: Q1140742
* Multimedia: La Romana Province / Q1140742
# La Romareda estadioa

La Romareda estadioa Espainiako Aragoi erkidego autonomoko Zaragoza hiriburuan kokatzen den estadioa da. Bere jabea Zaragozako Udala da. 1957ko irailaren 8an inauguratua izan zen. Etxeko taldea Real Zaragoza da.

## Kanpo estekak

* Real Zaragoza futbol taldearen webgune ofiziala (Gaztelaniaz)
* Datuak: Q17484
* Multimedia: Estadio de La Romareda / Q17484
# La Roncalesa

La Roncalesa (euskaraz Erronkariarra) Nafarroan autobus garraioa eskaintzen duen enpresa da. La Roncalesa S.A. enpresa 1883an sortu zen, gaur egun 28 pertsonak egiten dute lan bertan eta 14 autobus erabiltzen ditu.

## Ibilbideak

* Iruñea - Donostia
* Iruñea - Donostia (Autobidetik)
* Donostia - Zaragoza

## Kanpo estekak

* (Gaztelaniaz) Ibilbideei buruzko informazioa.
* Datuak: Q11687754
# Larrain (argipena)

Larrain terminoak hainbat adiera du:
* Larraina, garia eta laboreak jotzeko espazio lau bat nekazaritza tradizionalean.
* Larrain dantza, gizon-emakumezkoek biribilean dantzatzeko euskal dantza.
* Larraina, bizkaieraz, ataria.
Terminoarekin lotuta daude Euskal Herriko zenbait leku-izen:
* Larrain, hustutako herria Izarbeibar ibarrean.
* Larraine, Zuberoa.
* Larraina eta Larraina parkea, Iruñeko tokiak.
* Larraineta, mendia Nafarroan.
* Larraingoa, Erroibarko etxagunea.
Era berean:
Deitura gisa:
* Santiago Larrain, 18. mendeko politikari nafarra.
* Pablo Larraín, zinegile txiletarra.
* Larrain familia, Txilen ezaguna.
Ikus, halaber:
# Larrain (nekazaritza)

    Artikulu hau garia joteko egiturari buruzkoa da; beste esanahietarako, ikus «Larrain (argipena)».
Larraina nekazaritzako funtzio jakin baterako prestaturiko egitura ohikoan biribil eta lau bat da, batez ere garia eta zerealak jotzeko erabili izan dena tradizionalki.

## Ezaugarriak

Lauzaz edo lur trinkotuaz laututako terreno bat izan ohi zen, eta bertan garia zabaldurik, behorrekin eta idiekin trailua igarotzen zen garia jotzeko; ondoren haizatzearekin banatzen ziren bertan aleak eta lastoa; lehenak irinetarako eta giza-elikadurarako erabiltzeko; lastoa abereentzako.
21. mendean ez da larrainik erabiltzen Euskal Herrian ez bada erakustaldietarako, baina herri askotan nabarmentzen da haien forma zaharra, batzuetan zelai bihurturik (jatorrian ez zuten lur edo belarrik izaten, noski, bere funtzioa betetzeko).
Larrain dantzaren jatorria egitura hauetan egon daiteke, izenagatik eta biribilean egiten den dantza denez.

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2020-06-25).
* ↑ «Larrainean garia jotzen - Ahotsak.eus» ahotsak.eus (Noiz kontsultatua: 2020-06-25).
* ↑ Zallo, Ramon.. Euskal Herria, gaur : kultura, historia eta gizartea, aniztasunaren eta ezagutzaren aroan. Alberdania ISBN 978-84-96643-41-3. PMC 434505578. (Noiz kontsultatua: 2020-06-25).

## Kanpo estekak

* Datuak: Q1350230
* Multimedia: Threshing floors / Q1350230
# Larraina parkea

Larraina parkea Nafarroako Iruñea hiriburuan dagoen hiri-parke bat da. Zitadela-Takonera eremuan dago.

## Kokapena

Bere mugak honakoak dira: hegoaldean Takonera parkea, mendebaldean Erreginaren aldapa kalea eta Donibane auzoa, iparraldean Iruñeko harresiak eta Trinitarioak auzoa, eta ekialdean Ate berria.

## Parkea

Takonera parkearen alboan dago, izan ere, jende askok Takonera parkeko zati dela uste du, baina hura baino berriagoa da, 1931an harresiaren luebakiak betez eratu baitzen. Leku lasaia eta zuhaitzez betea da, bertan hiru elementu nabarmentzen dira: iturria, Tibalt I.a Trobalariaren monumentua eta harresietako barandillak, azken hauek Ezkaba mendia eta San Kristobal gotorlekuari so egiteko behatoki bikaina dira.
Burdinezko iturria hasiera batean 1885ean Sarasate pasealekuan jarri zen. Hain zuzen ere, gaur egun Foruen monumentua dagoen lekuan bertan, ondoren Takonera parkera lekualdatua izan zen, Julian Gaiarreren monumentua dagoen lekura (hura oraindik ez zegoenean), gerora Larraina parkeko gaur egungo kokalekuan amaitzeko.

## Kanpo estekak

* Datuak: Q20492272
# Larrain (Leitza)

    Artikulu hau hautagaitza politikoari buruzkoa da; beste esanahietarako, ikus «Larrain (argipena)».
Larrain Espainiako Alderdien Legea onartu ondoren Leitzan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 553 izan ziren boto nuluak, emandako botoen %29,91.

## Ikus, gainera

* Espainiako Alderdien Legea

## Kanpo estekak

* Datuak: Q12261911
# Larraina

Campo de Deportes Larraina Iruñeko kirol kluba da

## Historia

1969an waterpolo saila sortu bazuten ere, ez zuten lehendabiziko partida ofiziala jokatu 1970era arte.
1980an bigarren mailara eta 1987an Ohorezko mailara igo ziren.
2005ean maila galdu ondoren, 2006an saila desagertu eta jokalari gehienek Waterpolo Navarra taldea sortu zuten.

## Palmaresa

* 3 Euskal Herriko gizonezko waterpolo Liga (2001-02, 2002-03 eta 2003-04)

## Erreferentziak

* ↑ Klubaren webgune ofiziala
* ↑ Etxeberria, Julen. (2005-04-21). «Iragarritako hondoratzea» Berria.

## Kanpo estekak

* Datuak: Q9020333
# Kwon Un-sil

Kwon Un-sil (Piongiang, 1983ko irailaren 17a) arkularia da. Ipar Korea ordezkatu zuen 2008ko Udako Olinpiar Jokoetan eta 2012ko Udako Olinpiar Jokoetan.

## Erreferentziak

* ↑ Kwon Un-Sil
* ↑ Un Sil KWON

## Kanpo estekak

* Datuak: Q863509
# Kwon Sang-ha

    Hau korear izena da, abizena Kwon du.
Kwon Sang-ha (Hangul: 권상하; Hanja: 權尙夏; RR: Gwon Sangha; MR: Kwŏn Sangha; Seul, 1641-1721ek irailaren 2) Koreako intelektual, idazle eta konfuzionismoaren filosofo izan zen Joseon leinuaren garaian. Song Si-yeol eta Song Jun-gil haren irakasleak eta aholkulariak izan ziren.
Idazle gisa bere izena Hansujae zen (한수재 ; 寒水齋), baita ere Suam (수암 ; 遂菴). Kortesau bezala Chido izena zuen (치도 ; 致道). Noron alderdiaren bigarren aitzindaria izan zen eta Song Si-yeolen ondorengoa izan zen.

## Obra

* Hansujae jip (한수재집, 寒水齋集)
* Samseojipui (삼서집의, 三書輯疑)
* Gibaekitaeyeonpyo (기백이태연표, 箕伯李泰淵表)
* Hyeongcham Kwongeukhwapyo (형참권극화표, 刑參權克和表)
* Busagwayisukpyo (부사과이숙표, 副司果李塾表)

## Kanpo estekak

* Datuak: Q486364
# Kwun Tong barrutia

Kwun Tong barrutia (txinera tradizionalez: 觀塘), Hong Kong osatzen duten 18 barrutietako bat da. Barrutiak 11,27 kilometro koadroko azalera eta 587.423 biztanle ditu azken erroldaren arabera.
Hong Kongen batez besteko dentsitatea baino gehiago dauka, 52.123 biztanle kilometro koadroko. Dentsitate gehien duen hiriko barrutia da.

## Auzoak

* Kwun Tong (觀塘)
* Ngau Tau Kok (牛頭角)
* Kowloon Bay (九龍灣)
* Sau Mau Ping (秀茂坪)
* Pak Tin
* Yau Tong (油塘) eta Lei Yue Mun (鯉魚門)

## Ikus, gainera

* Hong Kongen banaketa administratiboa

## Kanpo estekak

* (Ingelesez) Barrutiko gobernuaren webgunea.
* Datuak: Q875773
* Multimedia: Kwun Tong District / Q875773